Document ID: 31994D0432

ΑΠΟΦΑΣΗ ΤΗΣ ΕΠΙΤΡΟΠΗΣ της 30ής Μαΐου 1994 για τις λεπτομέρειες εφαρμογής της οδηγίας 93/23/ΕΟΚ του Συμβουλίου όσον αφορά τις στατιστικές έρευνες στον τομέα του ζωικού κεφαλαίου χοίρων και της παραγωγής χοίρων (94/432/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 93/23/ΕΟΚ του Συμβουλίου της 1ης Ιουνίου 1993 σχετικά με τη διεξαγωγή στατιστικών ερευνών στον τομέα παραγωγής χοίρων (1), και ιδίως το άρθρο 1 παράγραφος 3, το άρθρο 2 παράγραφος 2, το άρθρο 3 παράγραφος 2, το άρθρο 6 παράγραφοι 1 και 2, το άρθρο 8 παράγραφοι 1 και 2 και το άρθρο 10 παράγραφος 3,
Εκτιμώντας:
ότι, για την εκτέλεση των ερευνών που προβλέπονται στην οδηγία 93/23/ΕΟΚ, απαιτούνται ακριβείς ορισμοί 7 ότι, για το σκοπό αυτό, απαιτείται να καθοριστούν επακριβώς οι γεωργικές εκμεταλλεύσεις που περιλαμβάνονται στην έρευνα 7 ότι, επιπλέον, πρέπει να καθοριστούν οι τάξεις μεγέθους του ζωικού κεφαλαίου και οι εδαφικές υποδιαιρέσεις, σύμφωνα με τις οποίες τα κράτη μέλη προετοιμάζουν τα αποτελέσματα της έρευνας σε τακτικά χρονικά διαστήματα 7 ότι, για την παραγωγή των στατιστικών που αφορούν τις σφαγές, απαιτείται ένας ενιαίος ορισμός του βάρους σφαγίου 7
ότι, σύμφωνα με την οδηγία 93/23/ΕΟΚ, μπορεί να επιτρέπεται στα κράτη μέλη μετά από αίτησή τους να διεξάγουν τις έρευνες του Απριλίου και του Αυγούστου σε επιλεγμένες περιφέρειες, με την προϋπόθεση ότι οι εν λόγω έρευνες θα αφορούν το 70 % τουλάχιστον του ζωικού κεφαλαίου βοοειδών 7 ότι, μετά από σχετική αίτηση, μπορεί επίσης να επιτρέπεται στα κράτη μέλη, των οποίων το ζωικό κεφάλαιο χοίρων αντιπροσωπεύει μόνον ένα περιορισμένο ποσοστό του συνολικού ζωικού κεφαλαίου της Κοινότητας, να μην διεξάγουν καθόλου τις έρευνες του Απριλίου και του Αυγούστου, ή να προβαίνουν στην περιφερειακή κατάταξη όσον αφορά τα οριστικά αποτελέσματα της έρευνας του Απριλίου και του Αυγούστου 7 ότι, τέλος, μπορεί να επιτρέπεται στα κράτη μέλη μετά από αίτησή τους να χρησιμοποιούν διοικητικές πηγές αντί των στοιχείων που λαμβάνονται με στατιστικές έρευνες, για τον καθορισμό του ζωικού κεφαλαίου, καθώς και να προβαίνουν στην προβλεπόμενη κατάταξη ανά τάξη μεγέθους του ζωικού κεφαλαίου για τα οριστικά αποτελέσματα των άρτιων ετών ή/και για τα αποτελέσματα ενός καθορισμένου μήνα του έτους 7
ότι έχουν υποβληθεί αιτήσεις των κρατών μελών σχετικά με τις προαναφερθείσες δυνατότητες απόκλισης 7
ότι, συνεπώς, θα πρέπει να αντικατασταθεί η απόφαση 76/805/ΕΟΚ της Επιτροπής (2), όπως τροποποιήθηκε τελευταία από την απόφαση 91/268/ΕΟΚ (3) 7
ότι η οδηγία 93/23/ΕΟΚ εφαρμόζεται από την 1η Ιανουαρίου 1994 7 ότι είναι συνεπώς αναγκαίο να εφαρμοστούν οι διατάξεις της παρούσας απόφασης από την ημερομηνία αυτή 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Στατιστικών,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
1. Γεωργική εκμετάλλευση, κατά την έννοια του άρθρου 2 παράγραφος 2 της οδηγίας 93/23/ΕΟΚ, είναι κάθε τεχνικοοικονομική μονάδα που υπόκειται σε ενιαία διαχείριση και παράγει γεωργικά προϊόντα.
2. Στην έρευνα που προβλέπεται στο άρθρο 1 παράγραφος 1 της οδηγίας 93/23/ΕΟΚ περιλαμβάνονται:
α) γεωργικές εκμεταλλεύσεις με χρησιμοποιούμενη για γεωργικούς σκοπούς έκταση μεγαλύτερη ή ίση του 1 εκταρίου (ha) 7
β) γεωργικές εκμεταλλεύσεις με χρησιμοποιούμενη για γεωργικούς σκοπούς έκταση μικρότερη του 1 εκταρίου (ha), όταν αυτές παράγουν σε κάποιο ποσοστό με σκοπό την πώληση, ή όταν η μονάδα παραγωγής τους υπερβαίνει ορισμένα φυσικά όρια.
3. Τα κράτη μέλη, τα οποία θέλουν να χρησιμοποιήσουν ένα άλλο όριο έρευνας, αναλαμβάνουν την υποχρέωση να καθορίσουν ένα τέτοιο όριο, ώστε να αποκλείονται μόνον οι πολύ μικρές επιχειρήσεις, οι οποίες από κοινού συμβάλλουν με ποσοστό έως 1 % στα συνολικά τυπικά ακαθάριστα κέρδη - κατά την έννοια της απόφασης 85/377/ΕΟΚ της Επιτροπής (4) - του αντίστοιχου κράτους μέλους.
Άρθρο 2
Οι εδαφικές υποδιαιρέσεις που αναφέρονται στο άρθρο 6 παράγραφος 1 της οδηγίας 93/23/ΕΟΚ, παρατίθενται στο παράρτημα Ι.
Άρθρο 3
Ο πίνακας κατάταξης που προβλέπεται στο άρθρο 8 παράγραφος 1 της οδηγίας 93/23/ΕΟΚ, παρατίθεται στο παράρτημα ΙΙ.
Άρθρο 4
Το βάρος σφαγίου, κατά την έννοια του άρθρου 10 παράγραφος 1 της οδηγίας 93/23/ΕΟΚ, ορίζεται στο παράρτημα ΙΙΙ.
Άρθρο 5
1. Κατά την έννοια του άρθρου 1 παράγραφος 2 πρώτο εδάφιο της οδηγίας 93/23/ΕΟΚ, επιτρέπεται στα κράτη μέλη, τα οποία αναφέρονται στο στοιχείο α) του παραρτήματος IV, να διεξάγουν τις έρευνες του Απριλίου και του Αυγούστου σε επιλεγμένες περιφέρειες, με την προϋπόθεση ότι οι εν λόγω έρευνες αφορούν το 70 % τουλάχιστον του ζωικού κεφαλαίου χοίρων.
2. Κατά την έννοια του άρθρου 1 παράγραφος 2 δεύτερο εδάφιο της οδηγίας 93/23/ΕΟΚ, επιτρέπεται στα κράτη μέλη, τα οποία αναφέρονται στο στοιχείο β) του παραρτήματος IV, να μην διαξάγουν καθόλου τις έρευνες του Απριλίου και του Αυγούστου.
3. Κατά την έννοια του άρθρου 1 παράγραφος 2 τρίτο εδάφιο της οδηγίας 93/23/ΕΟΚ, επιτρέπεται στα κράτη μέλη τα οποία αναφέρονται στο στοιχείο γ) του παραρτήματος IV, να χρησιμοποιούν διοικητικές πηγές αντί των στοιχείων που λαμβάνονται με στατιστικές έρευνες.
4. Κατά την έννοια του άρθρου 6 παράγραφος 2 της οδηγίας 93/23/ΕΟΚ, επιτρέπεται στα κράτη μέλη, τα οποία αναφέρονται στο στοιχείο δ) του παραρτήματος IV, να προβαίνουν στην περιφερειακή κατάταξη όσον αφορά τα οριστικά αποτελέσματα της έρευνας του Απριλίου και του Αυγούστου.
5. Κατά την έννοια του άρθρου 8 παράγραφος 2 της οδηγίας 93/23/ΕΟΚ, επιτρέπεται στα κράτη μέλη, τα οποία αναφέρονται στο στοιχείο ε) του παραρτήματος IV, να προβαίνουν στην κατάταξη ανά τάξη μεγέθους του ζωικού κεφαλαίου για τα οριστικά αποτελέσματα των άρτιων ετών ή/και για τα αποτελέσματα ενός καθορισμένου μήνα του έτους.
Άρθρο 6
Η απόφαση 76/805/ΕΟΚ καταργείται.
Άρθρο 7
Η παρούσα απόφαση εφαρμόζεται από 1η Ιανουαρίου 1994.
Άρθρο 8
Η παρούσα απόφαση απευθύνεται στα κράτη μέλη.
Βρυξέλλες, 30 Μαΐου 1994.

Labels: 19
6